הנדון: בקשה לקבלת מידע לפי חוק חופש המידע, התשנ"ח-1998
סימוכין: בקשה מיום 30.10.2021

1. הבקשה שבסימוכין לקבלת מידע לפי חוק חופש המידע התשנ"ח-1998 (להלן" החוק),  מתוך תיק בית משפט, נבחנה והוחלט שלא ניתן להיעתר לה. שאלתך אינה מתאימה להתברר לפי הוראות החוק הואיל והנשאל בה אינו בגדר בקשה לקבלת מידע לפי הגדרתו בסעיף 2 לחוק. כן יובהר כי בכל מקרה, גם לו פירטת בבקשתך את מספר התיק בבית המשפט לא ניתן היה להיעתר לפנייתך הואיל ותוכנו של ההליך המשפטי מוחרג מהוראות החוק, זאת בהסתמך על סעיף 2(5) לחוק שכן, המידע המבוקש מהווה את תוכן ההליך המשפטי. 

2. יצוין, כי בתקנות בתי המשפט ובתי הדין לעבודה (עיון בתיקים), התשס"ג-2003, נקבעו דרכי העיון של מי שהוא בעל דין בתיק ושל מי שאינו בעל דין בתיק לצורך עיון בו. 

3. עוד אוסיף כי ככלל, פס"ד והחלטות מתפרסמים באתר הרשות השופטת בכתובת:
https://www.gov.il/he/departments/legalinfo?skip=0&limit=10

4. כנגד החלטה זו, ניתן להגיש עתירה מנהלית בתוך 45 יום לבית המשפט לעניינים מנהליים בירושלים.     

5. אנו לרשותך ככל שיידרש. 

